РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/319-15

16. јул 2015. године

Б е о г р а д

З А П И С Н И К

127. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 16. ЈУЛА 2015. ГОДИНЕ

Седница је почела у 9,40 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Живан Ђуришић, заменик члана Драгана Николића, Биљана Пантић Пиља, Светислав Вукмирица, Драган Половина, Тања Томашевић Дамњановић, Бранка Јанковић, Жаркo Мићин, Неђо Јовановић и Балинт Пастор.

Седници нису присуствовали чланови Одбора: Верољуб Арсић, проф. др Јанко Веселиновић, Жарко Обрадовић, Петар Петровић, Мирко Чикириз, Весна Бесаровић и Гордана Чомић, као ни њихови заменици.

Седници су присуствовали: Милорад Тодоровић, секретар Министарства унутрашњих послова, Наташа Милидраговић, правни саветник и Милан Андрић, главни полицијски инспектор Министарства унутрашњих послова.

На предлог председника Одбора, једногласно (са 10 гласова за) је усвојен следећи

Д н е в н и р е д:

- Усвајање записника од 113. до 126. седнице Одбора;

1. Разматрање амандмана на Предлог закона о изменама и допунама Закона о полицији, који је поднела Влада.

Пре преласка на одлучивање о тачки дневног реда, Одбор је једногласно усвојио записнике од 113. до 126. седнице Одбора (са 10 гласова за).

Тачка дневног реда. Разматрање амандмана на Предлог закона о изменама и допунама Закона о полицији, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о полицији и сматра да су у складу са Уставом и правним системом Републике Србије амандмани:

- на члан 1. који је поднео народни посланик Милан Петрић;

- на члан 2. који је поднео народни посланик Борисав Ковачевић;

- на члан 2. који је поднео народни посланик Мирко Чикириз;

- на члан 2. који су заједно поднели народни посланици Марко Ђуришић, Александар Сенић, Бранка Каравидић, Биљана Хасановић-Кораћ, Нинослав Стојадиновић, Горан Богдановић, Снежана Маловић, Слободан Хомен и Благоје Брадић;

- на члан 3. који је поднео народни посланик Зоран Живковић;

- на члан 3. који су заједно поднели народни посланици Марко Ђуришић, Александар Сенић, Бранка Каравидић, Биљана Хасановић-Кораћ, Нинослав Стојадиновић, Горан Богдановић, Снежана Маловић, Слободан Хомен и Благоје Брадић;

- на члан 3. који су заједно поднели народни посланици Вања Вукић, Стефана Миладиновић и Синиша Максимовић;

- на члан 3. који је поднео Одбор за одбрану и унутрашње послове;

- на члан 4. који су заједно поднеле народни посланици Гордана Чомић и Александра Јерков;

- на члан 4. који су заједно поднели народни посланици Марко Ђуришић, Александар Сенић, Бранка Каравидић, Биљана Хасановић-Кораћ, Нинослав Стојадиновић, Горан Богдановић, Снежана Маловић, Слободан Хомен и Благоје Брадић;

- на члан 4. који је поднео Одбор за одбрану и унутрашње послове;

- на члан 5. који су заједно поднеле народни посланици Гордана Чомић и Александра Јерков;

- на члан 5. који су заједно поднели народни посланици Марко Ђуришић, Александар Сенић, Бранка Каравидић, Биљана Хасановић-Кораћ, Нинослав Стојадиновић, Горан Богдановић, Снежана Маловић, Слободан Хомен и Благоје Брадић;

- на члан 6. који је поднео народни посланик Милан Петрић;

- на члан 6. који су заједно поднеле народни посланици Гордана Чомић и Александра Јерков;

- на члан 7. који су заједно поднели народни посланици Душица Стојковић, Соња Влаховић, Сања Николић, Владимир Петковић, Милош Тошанић и Александар Марковић.

Одбор је одлуку донео једногласно (са 10 гласова за).

За известиоца Одбора на седници Народне скупштине одређен је председник Одбора.

Седница је завршена у 9,45 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић